hotchpotch/miracl-hf-unified huggingface dataset:
भारतीय राजस्व सेवा (आईआरएस)
भारतीय राजस्व सेवा (अंग्रेज़ी: Indian Revenue Services), laGu rUp IRS, भारत सरकार की भारतीय सिविल सेवा के अन्तर्गत्त राजस्व सेवा है। यह सेवा वित्त मंत्रालय (भारत) के अधीन राजस्व विभाग के अन्तर्गत्त कार्यरत है। इसका मुख्य उद्देश्य विभिन्न प्रत्यक्ष कर एवं अप्रत्यक्ष करों का संग्रह क केन्द्र सरकार को उपलब्ध कराना है। 1924 में केन्‍द्रीय राजस्‍व बोर्ड अधिनि‍यम ने आयकर अधिनियम के प्रशासन के लिए प्रकार्यात्‍मक जिम्‍मेदारी के साथ केन्‍द्रीय राजस्‍व बोर्ड सांविधिक निकाय का गठन किया। प्रत्‍येक प्रांत के लिए आयकर आयुक्‍त नियुक्‍त किए गए तथा सहायक आयुक्‍त तथा आयकर अधिकारी उनके नियंत्रणाधीन रखे गये। सर्वोच्‍य पदों के लिए आई सी एस से अधिकारियों को लिया गया और निम्‍नतर सोपान पदों को प्रोन्‍नति के माध्‍यम से भरा गया। आयकर सेवा की स्‍थापना 1944 में की गई , जो बाद में भारतीय राजस्‍व सेवा (आयकर) के नाम से जानी गई।
आयकर अधिकारियों (वर्ग-II) का पहला बैच आई ए और ए एस तथा संबंद्ध सेवाओं के लिए संधीय सेवा आयोग द्वारा संचालित 1943 परीक्षा के माध्‍यम से बर्ष 1944 में सीधे भर्ती किया गया।
शिवनाथ शास्त्री
शिवनाथ शास्त्री ( "शिबोनाथ शास्त्री") (१८४७-१९१९) एक विद्वान, धार्मिक सुधारक, शिक्षक, लेखक और इतिहासकार थे। इन्होंने अपने समय के समाज के सुधार में महत्त्वपूर्ण भूमिका निभायी थी एवं तब की घटनाओं के आंकड़े संजोने का बढ़ियाआ कार्य किया। इनके विचारों की समय समय पर आलोचनाएं भी हुईं।
इष्टतमकरण समस्या
गणित और संगणक विज्ञान में किसी समस्या के सुसंगत हलों (feasible solutions) में से सर्वोत्तम हल (इष्टतम) खोजने की समस्या को इष्टतमकरण समस्या (optimization problem) कहते हैं।
समस्यएँ दो तरह की होती हैं-
जहाँ
परम्परागत रूप से, इष्ततमकरण का मानक रूप एक न्यूनकरण समस्या की परिभाषा करता है, किन्तु किसी अधिकतमकरण समस्या के लक्ष्य फलन को ऋणात्मक बनाकर उसे न्यूनकरण समस्या में बदला जा सकता है।
प्रक्रिया इष्टतमकरण
किसी प्रक्रिया के कुछ चुने हुए प्राचलों (पैरामीटर्स) को इस प्रकार समायोजित करना कि उस प्रक्रिया से सर्वोत्तम (कम से कम खर्च, अधिकतम दक्षता, अधिकतम आउटपुट आदि) प्राप्त हो जाये, प्रक्रिया इष्टतमकरण ( Process optimization ) कहलाती है। उद्योग सम्बन्धी निर्णय के क्षेत्र में यह सबसे बड़ा मात्रात्मक औजार है। उदाहरण- किसी मशीन-कटिंग प्रक्रिया में औजार की चाल (स्पीड) का इष्टतमकरण।
क्लाउड-फ्लेयर
क्लाउडफ्लेयर इन्कार्पोरेटेड (Cloudflare, Inc.) अमेरिका की एक कंपनी है जो वेबसाइटों के लिए सामग्री, इन्टरनेट सुरक्षा तथा वितरित डोमेन नाम सर्वर सेवा प्रदान करती है। इसका मुख्यालय कैलिफोर्निया की सान फ्रैन्सिस्को में स्थित है। इसके अलावा इसके कार्यालय लन्दन, सिंगापुर, चैंपियन, ऑस्टिन, बोस्टन और वाशिंगटन डीसी में भी हैं।
बीरेंद्र बीर बिक्रम शाह देव
बीरेंद्र बीर बिक्रम शाह देव(वि.सं. २००२-२०५८) नेपाल के दश्वे शाहवंशीय राजा थे। बीरेंद्र का जन्म बि.सं. २००२ साल पुष १४ (सन् १९४५ डिसेम्बर २८) के दिन हुआ था। उनका विवाह सन् १९७० सालमा ऐश्वर्य राज्यलक्ष्मी राणा के साथ हुआ था। १ जुन २००१ (बि.सं. २०५८ साल जेठ १९) शुक्रवार के दिन नारायणहिटी राजदरवार के हत्याकाण्ड में उन्होंने संसार त्यागे।
तीन सन्तान मेंं दीपेंद्र बीर बिक्रम शाह देव, अधिराजकुमारी श्रुती शाह एवम् अधिराजकुमार निराजन शाह थे। वीरेन्द्र के दो भाइ थे धिरेन्द्र शाह और ज्ञानेन्द्र शाह। धिरेन्द्रका राजदरवार हत्याकाण्डमें मृत्यु हुआ था। राजा बीरेन्द्र के समयमें विक्रम संवत २०३७ सालमें जनमत संग्रह और नेपालके जनआन्दोलन २०४६ हुआ था जिससे नेपालमें प्रजातन्त्रके पुनर्वहाली हुआ। महाराज बीरेंद्र नेपालके इतिहास में अति सभ्य एवम् लोकप्रिय माने जाते हैं।
इलेक्ट्रॉनिक हस्ताक्षर
इलेक्ट्रॉनिक हस्ताक्षर (electronic signature) अथवा ई-हस्ताक्षर (e-signature) उन इलेक्ट्रॉनिक आँकड़ों रूप को कहा जाता जो तार्किक रूप से सहसम्बद्ध अन्य इलेक्ट्रॉनिक आँकड़ों से जुड़ा होता है और हस्ताक्षरी द्वारा हस्ताक्षर के रूप में उपयोग किया जाता है। इस तरह के हस्ताक्षर भी कुछ विशिष्ठ अधिनियमों के अन्तर्गत हस्तलिखित हस्ताक्षरों के समान ही कानूनी रूप से वैध होता है उदाहरण के लिए यूरोपीय संघ में इलेक्ट्रॉनिक आइडेंटिफिकेशन एंड ट्रस्ट सर्विसेज, संयुक्त राज्य अमेरिका में डिजिटल सिग्नेचर अल्गोरिथम अथवा स्विट्ज़रलैण्ड में ज़र्टईएस (ZertES) आदि।
रण बहादुर शाह
रणबहादुर शाह नेपाल के तिस्रे शाहवंशीय राजा थे। प्रतापसिंह शाह के देहान्त बाद अढाई वर्षके बालक पुत्र रणबहादुर शाह नेपाल के राजा बनगए। उनकी माता रानी राजेन्द्र लक्ष्मी ने अभिभावक के रूपमें नायबी पद ग्रहण किया और शासनके वागडोर हातमें लिया।
लेखनाथ पौड्याल
लेखनाथ पौड्याल (सन् 1885 – 1966) नेपाली साहित्य के छन्दोबद्ध कवि एवम् परिष्कारवादी धारा के स्थापक थे। उनको आधुनिक युग के जन्मदाता, आध्यात्मिक पुनर्जागरण लानेवाले आध्यात्मिक मानवता वादी कवि के रुपमें नेपाली साहित्यमें माना जाता हैं। १९५१ सालमें पौड्यालको कविशिरोमणि के उपाधि दिया गया। उनके जन्म पोखरा के पासमें अर्घौ अर्चले में खस ब्राह्मण (बाहुन) परिवार में हुआ था।
ऑस्ट्रिया-हंगरी
ऑस्ट्रिया-हंगरी (अथवा द्विराजतंत्र) मध्य यूरोप का एक देश होता था। यह देश 1867 से 1918 तक अस्तित्व था। 1867 ऑस्ट्रो-हंगेरियन समझौता से स्थापित हुआ था, और पहले विश्व युद्ध को हारने के बाद ढह गया।
जलनिकास (सड़कों का)
जलनिकास, सड़क तथा संलग्न क्षेत्र के सतही तथा भूमिगत फालतू जल को दूर ले जाना है। सड़कों के दीर्घजीवन तथा उनके यातायात की सुविधा को बनाए रखने के लिये जलनिकास की समुचित व्यवस्था अत्यावश्यक है।
जलनिकास के संबंध में तीन बातें आवश्यक है:
मुख्य मार्ग के जलनिकास के लिये पुलिया, पुल तथा उपसेतु (causeway) होते हैं। इनका कार्य प्राकृतिक स्त्रोतों में बहते पानी, या सड़क पर, या सड़क के आसपास एकत्रित पानी को निकालना होता है। पुलियों और पुलों से पानी सड़क के नीचे से निकलता है, किंतु उपसेतु से पानी सड़क के पृष्ठ पर भी बह सकता है। इससे उपसेतु जल में डूब सकता है। पर ऐसी स्थिति कुछ महत्वहीन सड़कों पर ही या ऐसी सड़कों पर जहाँ यातायाता बहुत कम है, कुछ सीमा तक बरदाश्त की जा सकती है।
सड़कों के पृष्ठीय जल के अच्छे निकास के लिये सड़कें ऐसी बनाई जाती हैं कि उनमें अल्प उभार हो, ताकि पानी किनारे की नालियों में बहकर निकल जाए। यदि सड़क पार्श्विक ढालू जमीन पर हो, तो उसकी ऊँची ढाल पर एक दूसरी निकास नाली बनाकर निकटतम् पुलिया या पुल से मिला दी जाती है, ताकि पानी उससे निकल जाय। इन्हें जलरोक नाली (intercepting or catch drain) कहते हैं।
भूमिगत जल के निकास का यह उद्देश्य होता है कि सड़कों की मिट्टी अपेक्षया शुष्क दशा में बनी रहे। जलनिकास के लिये सड़क के नीचे सछिद्र नालियाँ (pipe) बैठाई जाती हैं, जिससे अधोभूमि जल की सतह को नीचा करने में सहायता मिलती है। दूसरी रीति में सड़क की बगल में गहरी नालियाँ खोदी जाती हैं। इन्हें फिर गीले पत्थर से भर देते हैं। सड़क के नीचे का अधोभूमि जल इन गहरी नालियों में रिसकर जाता और फिर दूर बह जाता है।
वय सारणी
वय सारणी या जीवनसारणी (Life Tables) की रचना मनुष्य जीवन की आयु (अर्थात् संभावी अवधि) की गणना के हेतु की जाती है। जीवन सारणियों में, जिन्हें आयुसारणी कहना अधिक उपयुक्त है प्रत्येक क्रमिक वय पर उन जीवित प्राणियों की संख्या दी रहती है जो किसी स्थिर संख्या के (सामान्यतया १,००,०००) सजीवजात प्राणियों में से विभिन्न वयों पर, निर्दिष्ट मृत्यु दरों के अनुसार, प्रत्याशित हैं।
मिलारेपा
मिलारेपा (तिब्बती: རྗེ་བཙུན་མི་ལ་རས་པ, Wylie: rje btsun mi la ras pa) (1052 ई. – 1135 ई.) तिब्बत के सबसे प्रसिद्ध योगियों तथा कवियों में से एक थे।वहां से चला गया, लेकिन वह बच्चा वहीं खड़ा रहा। जब मिलारेपा ने जुताई का काम पूरा कर लिया, तो वह वहीं एक तरफ हैरानी से भरा खड़ा हो गया, क्योंकि उसे पता नहीं था कि अब करना क्या है। वह बच्चा उसके पास आया और बोला, ‘अब तुम अंदर आ सकते हो।’ वह बच्चा उसे मार्पा के घर में ले गया और तब उसे अहसास हुआ कि वह दरअसल, मार्पा का ही बेटा था।
फिर मार्पा ने मिलारेपा से कई तरह की शारीरिक गतिविधियां करवाईं। कुछ देर के बाद मिलारेपा ने झुककर मार्पा से कहा, ‘मैं आपसे धर्म की दीक्षा चाहता हूं। मैं एक ऐसी प्रणाली, ऐसी क्रिया की तलाश में हूं, जो मुझे इसी जन्म में ज्ञानुदय दिलाए और बंधन से छुटकारा दिला दे। मैं अगले जन्म के फेर में नहीं पड़ना चाहता। मैं आपको अपना शरीर, अपना दिमाग और अपनी बोली, सब कुछ अर्पण करता हूं। कपया मुझे खाना, कपड़े और ज्ञान दें।’
जब सभी लोग आयोजन के लिए जमा हो गए, तो मिलारेपा ने अपनी तांत्रिक शक्ति के बल पर घर में ओलावृश्टि करवा दी। जिसकी वजह से उसके चाचा-चाची समेत 80 से 85 लोगों की मृत्यु हो गई। वह पूरी जगह ओलों से भर गई थी। यह वाकई एक खूबसूरत बात मिलारेपा ने कही थी। लोग अक्सर मार्पा के पास जाकर यह कहकर गलती करते थे कि हम आपको अपनी आत्मा देते हैं। आखिर जो आपकी है ही नहीं, उसेे देना तो बहुत ही आसान है। लेकिन जो आपके पास है, उसे देना बहुत ही मुश्किल है। अगर आप अपने गुरु को कुछ समर्पित करना चाहते हैं, तो अपने शरीर, दिमाग और बोली से बढ़कर कुछ और हो ही नहीं सकता है। इसके बाद आप अपनी राह पर होंगे। मिलारेपा की बात सुनने के बाद मार्पा ने उसकी ओर देखा और फिर बोले, ‘तुम अपना शरीर, दिमाग और बोली मुझे दे रहे। इसके बदले मैं तुम्हें खाना और रहने की जगह दे सकता हूं। ज्ञान के लिए तुमको किसी और को देखना होगा। या फिर मैं तुमको ज्ञान दे सकता हूं और रहने व खाने का अपना इंतजाम तुमको कहीं और से करना होगा। इच्छा तुम्हारी है।’ वह वास्तव में सौदेबाजी कर रहा था! यह सुनकर मिलारेपा ने कहा, ‘ठीक है, मुझे आपसे ज्ञान चाहिए। मैं अपने खाने और रहने का बंदोबस्त कर लूंगा।’ इतना कह कर वह बाहर भिक्षा मांगने के लिए चला गया।
मिलारेपा एक जोशीला व्यक्ति था और जो भी करता था, उसमें कुछ ज्यादा ही कर बैठता था। वह बाहर भिक्षा मांगने चला गया और वह काफी दूर निकल गया और कई बोरे गेहूं के जमा कर लाया। दरअसल, वह एक ही बार में साल भर का गेहूं जमा कर लेना चाहता था, ताकि वह मार्पा के साथ बैठकर धर्म और ज्ञान की बातें सीख सके। उसने बहुत सारा गेहूं जमा कर लिया, जिसमें से थोड़ा गेहूं बेचकर उसने खाना बनाने के लिए पारंपरिक चार मूठ वाला तांबे का एक बर्तन खरीदा।
गेहूं के भारी बोझ के साथ वह मार्पा के घर वापस आ गया और धड़ाम की आवाज के साथ उसने गेहूं का बोरा नीचे रखा। जब मार्पा ने यह आवाज सुनी, तब वह दोपहर का खाना खा रहा था। वह खाना खाते हुए बीच में से उठकर बाहर आया और बोला, ‘लगता है कि तुम बेहद गुस्से में हो। इस गेहूं के बोरे और बर्तन की आवाज से तुमने पूरे घर को दहला दिया। लगता है कि अपने चाचा के घर की तरह तुम इस घर को भी बर्बाद कर दोगे। बस बहुत हो गया, अब निकल जाओ यहां से।’
भारतीय पर्यटन और यात्रा प्रबंधन संस्थान
भारतीय पर्यटन संस्थान और यात्रा प्रबंधन (आईआईटीटीएम) एक संस्थान है, जो ग्वालियर, मध्य प्रदेश, भारत, के साथ भुवनेश्वर, नोएडा, नेल्लोर और गोवा आदि में भी स्थित है। यह पर्यटन, यात्रा और अन्य संबंधित क्षेत्रों के प्रबंधन में प्रशिक्षण, शिक्षा और अनुसंधान हेतु पाठ्यक्रम उपलब्ध कराता है। यह पर्यटन मंत्रालय, भारत सरकार के अन्तर्गत एक स्वायत्त संस्था है। इसे 1983 में स्थापित किया गया था।
निवल देशीय उत्पाद
किसी देश के सकल घरेलू उत्पाद में से उस देश के पूँजी वस्तुओं पर मूल्यह्रास (डिप्रेसिएशन) को घटाने पर निवल देशीय उत्पाद (net domestic product (NDP)) प्राप्त होता है।
सुनील लहरी
सुनील लहरी भारतीय अभिनेता हैं। वो रामानन्द सागर के टेलीविज़न धारावाहिक रामायण (टीवी धारावाहिक)रामायण में लक्ष्मण की भूमिका के लिए जाने जाते हैं। इससे पहले वो "विक्रम और बेताल" एवं "दादा-दादी की कहानियां में नजर आये थे जो टेलीविजन पर आता था।टेलीविजन की दुनिया भी कोई छोटी-मोटी इंडस्ट्री नहीं समझी जाती। यहां से निकले हुए स्टार अकसर बड़े पर्दे पर भी नजर आते हैं। लेकिन कुछ ऐसे भी स्टार हैं जो टीवी पर बड़ा धमाल करने के बाद भी गुमनामी के अंधेरे में चले जाते हैं। दरअसल, हम बात कर रहे हैं पॉपुलर सीरियल रामायण में लक्ष्मण का किरदार निभाने वाले एक्टर सुनील लहरी की। आइए जानतें हैं क्या रही इनकी कहानी..."
सीरियल रामायण को तकरीबन 30 साल हो चुके हैं लेकिन उनके ज्यादातर किरदार आज भी हमारे दिलों-दिमाग पर छाए हुए हैं। चाहें उनमें राम का रोल करने वाली अरुण गोविल हो या फिर भीष्म पितामाह के किरदार में नजर आने वाले मुकेश खन्ना। लेकिन बहुत कम लोग इस बात से अंजान है कि रामायण में राम के आज्ञाकारी भाई लक्ष्मण का किरदार निभाने वाले सुनील लहरी कौन हैं और कहां हैं। बता दें कि सुनील रामायण के बाद पॉपुलर सीरियल विक्रम बेताल और दादा-दादी की कहानियां में नजर आए थे। लेकिन आज उनका लुक बिल्कुल बदल चुका है और उन्हें पहचानना इतना आसान नहीं रह गया है। दरअसल, रामायण में उन्होंने अपने लक्ष्मण के किरदार से लोगों का दिल जीत लिया। इसी की चलते आज के समय में ज्यादातार लोग उन्हें लक्ष्मण के नाम से ही जानते हैं।
1990 में इन्होंने टीवी सीरीज परमवीर चक्र में भी अभिनय किया। रामायण में अपना जोरदार अभिनय करने से पहले इन्होंने पहले विक्रम और बेताल में दादा-दादी की कहानियों में इनका दमदार अभिनय देख रामानंद सागर ने रामायण में लक्ष्मण के किरदार के लिए चुना था।
सुनील के पिताजी एक डॉक्टर थे और मेडिकल कॉलेज में प्रोफेसर भी थे। पिता की मृत्यु के बाद उन्होंने अपने पिता के मृत शरीर को भोपल के जे.के.मेडिकल कॉलेज में दान कर दिया था। आपको बता दें कि सुनील लहरी ने अपनी एक्टिंग करियर की शुरुआत 1991 में आई फिल्म 'बहारों की मंजिल' से की थी।
हिन्दवी प्रोग्रामिंग सिस्टम
हिन्दवी प्रोग्रामिंग सिस्टम"(HPS)" के रूप में संदर्भित खुला सर्च प्रोग्रामिंग भाषाओं का एक सूत्र या जाल है। यह जानने के लिए और कंप्यूटर प्रोग्राम लिखने के लिए गैर-अंग्रेज़ी मध्यम साक्षरों की अनुमति देता है।
यह एक स्केलेबल सिस्टम जो कई प्रोग्रामिंग मानदंड का समर्थन करता है।प्राथमिक शैली या इंडिक बेसिक और भारतीय लोगो शुरुआती सुविधा जो कंप्यूटर प्रोग्रामिंग के साथ कार्य शुरू चाहते हैं वो इसका उपयोग वर्तनी के लिए कर रहे हैं। इसके अतिरिक्त यह मशीन कोड का उत्पादन करता है तथा हिंदवी में आप हिंदी में ही प्रोग्राम लिख सकते हैं।
"तथा रोमेनागरी की भी स्थापना हुई है।
आंतिपतर
आंतिपातर (Antipater ; /ænˈtɪpətər/; ग्रीक : Ἀντίπατρος Antipatros; 397 ईसापूर्व – 319 ईसापूर्व) सिकंदर महान का एक सेनापति और उसकी ओर से कार्यवाहक शासक था।
आंतिपातर को अरस्तू से शिक्षा मिली थी। मकदुनिया के सम्राट् फिलिप का यह विश्वासपात्र था। यूनान से पूर्व की ओर प्रस्थान करते समय सिकंदर इसे मकदुनिया और यूनान का कार्यवाहक शासक नियुक्त कर गया था। इसने थ्रोस और स्पार्ता के विद्रोह को दबाया। सिकंदर की मृत्यु के बाद इसने मकदुनिया के शासन का पूर्ण भार अपने ऊपर ले लिया। लामियन के युद्ध में इसने यूनानियों को बुरी तरह हराया जो स्वतंत्र होने का प्रयास कर रहे थे। ई.पू. ३२१ में इसने अपने को शासक घोषित किया और दो वर्ष बाद ई.पू. ३१९ में इसकी मृत्यु हो गई।
एकाम्बरेश्वर मंदिर, कांचीपुरम
एकाम्बरेश्वर मंदिर (Ekambareswar Temple) या एकाम्बरनाथ मंदिर (Ekambarnath Temple) भारत के तमिल नाडु राज्य के कांचीपुरम तीर्थ-नगर में स्थित भगवान शिव को समर्पित एक हिन्दू मंदिर है। कांचीपुरम के इस मंदिर, वरदराज पेरुमाल मंदिर और कामाक्षी अम्मन मंदिर को सामूहिक रूप से "मूमुर्तिवासम" कहा जाता है, यानि "त्रिमूर्तिवास" (तमिल भाषा में "मू" से तात्पर्य "तीन" है)।
ऐसा मना जाता है की मंदिर मे अनेक बरसों से एक आम का पेड़ है जो लगभग ३५००-४००० वर्ष पुराना है। इस पेड़ की हर शाखा पर अलग-अलग रंग के आम लगते है और इनका स्वाद भी अलग अलग है। इस पेड़ के नीचे माँ पार्वती ने भगवान महादेव शिव की पूजा की थी और माता पार्वती शिव जी को प्रपात करने के लिए उसी आम के पेड़ के नीचे मिटटी या बालू से ही एक शिवलिंग बना कर घोर तेपस्य करनी शरू कर दी| जब शिव ने ध्यान पर पार्वती जी को तेपस्य करते हए देखा तो महादेव ने माता पार्वती की परीक्षा लेने के उद्देश्य से अपनी जटा से गंगा जल से सब जगह पानी पानी कर दिया। जल के तेज गति से पूजा मे बाधा पड़ने लगी तो माता पार्वती ने उस शिवलिंग जिसकी वह पूजा कर रही थी उसे गले लगा लिया जिसे से शिव लिंग को कोई नुकसान न हो। भगवान शंकर जी यह सब देख कर बहुत खुश हए और माता पार्वती को दर्शन दिये। शिव जी ने माता पार्वती से वरदान मांगने को कहा तो माता पार्वती ने विवाह की इच्छा व्यक्त की। महादेव ने माता पार्वती से विवाह कर लिया। आज भी मंदिर के अंदर वह आम का पेड़ हरा भरा देखा जा सकता है। माता पार्वती और शिव जी को समर्पित यह मंदिर एकबारनाथ मंदिर है।
रावण हत्था
रावण हत्था एक भारतीय वाद्य यंत्र है। इसकी उत्पत्ति श्रीलंका की हेला सभ्यता से हुई है। यह एक प्राचीन मुड़ा हुआ वायलिन है, जो भारत और श्रीलंका के साथ-साथ आसपास के क्षेत्रों में लोकप्रिय है। यह एक प्राचीन भारतीय तानेवाला संगीत वाद्ययंत्र है जिस पर पश्चिमी वाद्य संगीत वाद्य जैसे वायलिन और वायला बाद में आधारित थे।
मध्यकालीन भारत के इतिहास के दौरान, राजा संगीत के संरक्षक थे; इससे शाही परिवारों में रावण हत्था की बढ़ती लोकप्रियता में मदद मिली। राजस्थान और गुजरात में, राजकुमारों द्वारा सीखा जाने वाला यह पहला संगीत वाद्ययंत्र होता था। राजस्थान की संगीत परंपरा ने महिलाओं के बीच भी रावणहत्था को लोकप्रिय बनाने में सहायता की। पौराणिक कथाओं के अनुसार, रावण हिंदू भगवान शिव के प्रतापी भक्त थे, और उन्होंने रावणहत्था का उपयोग करके उनकी सेवा की। हिंदू महाकाव्य रामायण में, राम और रावण के बीच युद्ध के बाद, हनुमान एक रावणहथा उठाकर उत्तर भारत लौट आये। भारत में, रावणहत्था अभी भी राजस्थान में बजाया जाता है। भारत से, रावणहत्था पश्चिम की ओर मध्य-पूर्व और यूरोप तक पहुंचा, जहां 9वीं शताब्दी में, इसे रावणस्त्रोंग कहा जाने लगा। कुछ लोगों का मानना ​​था कि रावणहत्था भगवान हनुमान द्वारा लंका से भारत लाया गया था।
भारतीय क्रिकेट टीम का वेस्टइंडीज दौरा 2017
भारतीय क्रिकेट टीम जून और जुलाई 2017 में वेस्ट इंडीज दौरे के लिए पांच एक दिवसीय अंतर्राष्ट्रीय (वनडे) और एक ट्वेंटी-20 अंतरराष्ट्रीय (टी20ई) मैच खेलने के लिए निर्धारित है। भारत ने एकदिवसीय श्रृंखला 3-1 से जीती। वेस्टइंडीज ने एक ही टी20ई मैच 9 विकेट से जीता।
वितरण ट्रांसफॉर्मर
वितरण ट्रांसफॉर्मर (distribution transformer) या सर्विस ट्रान्सफॉर्मर उस ट्रान्सफॉर्मर को कहते हैं जो सीधे उपभोक्ताओं को बिजली देता है। यह एक स्टेप-डाउन ट्रान्स्फॉर्मर होता है।
माहली
माहली जनजाति झारखंड के ज्यादातर हिस्सों तथा पश्चिम बंगाल, उड़ीसा और असम के कुछ जिलों में रहने वाली भारत की प्राचीनतम जनजातियों में से एक है।
ये भारत के प्रमुख आदिवासी समूह है। इनका निवास स्थान मुख्यतः झारखंड प्रदेश है। झारखंड से बाहर ये बंगाल, बिहार, उड़ीसा, मध्य प्रदेश, असम, मे रहते है। माहली प्रायः नाटे कद के होता है। इनकी नाक चौड़ी तथा चिपटी होती है। इनका संबंध प्रोटो आस्ट्रेलायड से है।
माहली के समाज मे मुख्य व्यक्ति इनका मांझी होता है। मदिरापान तथा नृत्य इनके दैनिक जीवन का अंग है। अन्य आदिवासी समुहों की तरह इनमें भी जादू टोना प्रचलित है। ये बांस के कार्य करते हुए देखे जाते है। माहली की अन्य विषेशता इनके सुन्दर ढंग के मकान हैं जिनमें खिडकीयां नहीं होती हैं। माहली मारांग बुरु की उपासना करतें हैं ये पूर्वजो द्वारा जो परम्परा पीढ़ीयों से चली आ रही है उसको मानते है ये धर्म पूर्वी लोग होते है।
ये सादानी भाषा बोलते  हैं। उनकी अद्वितीय विरासत की परंपरा और आश्चर्यजनक परिष्कृत जीवन शैली है। सबसे उल्लेखनीय हैं उनके लोकसंगीत, गीत और नृत्य हैं।
माहली के सांस्कृतिक शोध दैनिक कार्य में परिलक्षित होते है- जैसे डिजाइन, निर्माण, रंग संयोजन और अपने घर की सफाई व्यवस्था में है| दीवारों पर आरेखण, चित्र और अपने आंगन की स्वच्छता कई आधुनिक शहरी घर के लिए शर्म की बात होगी।
माहली के सहज परिष्कार भी स्पष्ट रूप से उनके परिवार के पैटर्न -- पितृसत्तात्मक, पति पत्नी के साथ मजबूत संबंधों को दर्शाता है| विवाह अनुष्ठानों में पूरा समुदाय आनन्द के साथ भाग लेते हैं। लड़का और लड़की का जन्म आनन्द का अवसर हैं | माहली मृत्यु के शोक अन्त्येष्टि संस्कार को अति गंभीरता से मनाया जाता है।
गैल गैडट
गैल गैडट (; ; जन्म ३० अप्रैल, १९८५) एक इज़रायली अभिनेत्री, मॉडल और फ़िल्म निर्माता हैं। गैडट को मुख्य रूप से डीसी एक्सटेंडेड यूनिवर्स की फिल्मों में 'वंडर वूमन' तथा फ़ास्ट एंड फ्यूरियस श्रृंखला की फिल्मों में गिसेल यशर के किरदार निभाने के लिए जाना जाता है।
गैडट इज़राइल मेंं पैदा हुईं और पली बढ़ीं। १८ साल की उम्र में उन्हें मिस इज़राइल २००४ का ताज पहनाया गया था। इसके बाद उन्होंने इज़रायली सुरक्षा बल मेंं दो साल तक सैनिक के रूप में अपनी सेवाएं दीं जहाँ पर वो एक कॉम्बैट ट्रेनर थीं। अभिनय और  मॉडलिंग मेंं जाने से पहले उन्होंने आई.डी.सी.हेर्टसेलिया (अंग्रेज़ी- IDC Herzliya) कॉलेज से अपनी शिक्षा आरंभ की।
गैडट का जन्म इज़राइल के Petah Tikva में हुआ था और वो इसके पडो़सी शहर Rosh HaAyin में पली बढीं। हिब्रू में उनके नाम का मतलब "लहर" है और उपनाम का अर्थ है "नदी के किनारे"। उनकी माँ (वेइस), एक शिक्षक, और उनके पिता माइकल, एक इंजीनियर हैं। उनके दोनों माता पिता इज़राइल में ही पैदा हुए और उन्होंंने अपना उपनाम "Greenstein" से "हिब्रू" में परिवर्तित कर लिया। उनके नाना-नानी होलोकौस्ट उत्तरजीवी थे। उनके वंशज पोलिश यहूदी, ऑस्ट्रिया-यहूदी, जर्मन-यहूदी, और चेक-यहूदी थे। हाई स्कूल में उनका प्रमुख विषय जीव विज्ञान था। वह कहती हैं कि उनके कद की वजह से वे बास्केटबॉल में अच्छी थीं। एक किशोरी के रूप में, उनकी पहली नौकरी बर्गर किंग में  बच्चोंं की देखभाल करना था। वयस्क होकर उन्होंने IDC Herzliya कॉलेज में कानून और दो बार राजनीति विज्ञान की शिक्षा आरंभ की।
२० साल की आयु में, गैडट ने एक भर्ती सैनिक के रूप में इज़रायली सुरक्षा बल मेंं कॉम्बैट ट्रेनर रहते हुए दो वर्षों तक अपनी सेवाएं प्रदान की। सेना मेंं अपने बिताये हुए समय के बारे में वो कहती हैं, " आप दो या तीन साल दीजिए, और यह आप के बारे में नहीं है। आप अनुशासन और आदर सीखते हैं।" गैडट कहती हैं कि उनकी पृष्ठभूमि ने उन्हें Fast & Furious मेंं Gisele का रोल दिलाने में उनकी मदद की। "मैं सोचती हूँ कि असली वजह यह थी कि निर्देशक जस्टिन लिन को यह बहुत पसंद आया कि मैं सेना में रह चुकी थी, और वे मेरी हथियारों के बारे में जानकारी का लाभ उठाना चाहते थे।"
मोहम्मद बिन सलमान
मोहम्मद बिन सलमान अल सौद (अरबी: محمد بن سلمان آل سعود بن عبد العزيز; जन्म: 31 अगस्त 1985 जेद्दा में) सऊदी अरब के युवराज तथा सऊदी अरब प्रशस्ति पत्र के प्रथम उप प्रधानमंत्री और दुनिया के सबसे कम उम्र के रक्षामंत्री है।वे शाह बनने से पहले भी कभी-कभी शाही अदालत और विकास मामलों के लिए परिषद के प्रमुख अध्यक्ष के रूप में भी कार्य करते थे।वे अपने पिता राजा सलमान के सिंहासन के उत्तराधिकारी शक्ति के रूप में वर्णित किये गये और २१ जून २०१७ को उनका राज्याभिषेक किया गया।युवराज मौहम्मद बिन सलमान अपने पिता के सिंहासन के लिए वारिस बनाने तथा राजा सलमान के सभी पदों से पदच्युत होने के बाद राज सिंहासन पर नियुक्त हुए।
मोहम्मद बिन सलमान अल सौद जेद्दा में ३१ अगस्त १९८५ को पैदा हुए थे।वह अपने तीसरे पिता राजा सलमान और माँ फाहदा बिन फलाह के बेटे है।फाहदा बिन फलाह अल अजमान जनजाति के पूर्व शाह रखन बिन हिथलयन की पोती है।युवराज मोहम्मद अपने भाई-बहनो में सबसे बड़े है और सऊदी अनुसंधान और विपणन समूह के पूर्व अध्यक्ष तुर्की बिन सलमान के भाई है।इन्होने राजा सउद विश्वविद्यालय से कानून में स्नातक की डिग्री प्राप्त की थी।
सारिका-पत्रिका
सारिका, हिंदी मासिक पत्रिका थी जो पूर्णतया गद्य साहित्य के 'कहानी' विधा को समर्पित थी। यह पत्रिका टाइम्स ऑफ़ इंडिया द्वारा प्रकाशित की जाती थी। कमलेश्वर इस पत्रिका के संपादक थे। १९७० से करीब १९८५ (?) तक यह पत्रिका प्रकाशित होती रही। इस पत्रिका के अंतिम समय इसका संपादन कमलेश्वर जी ने छोड़ दिया था और पत्रिका के संपादक कन्हैयालाल नंदन थे।
'सारिका' कमलेश्वर जी के संपादन में साहित्य की बहुत ऊँची पसंद रखने वालों की पहली पसंद थी। अनेक नए लेखकों को कमलेश्वर जी ने जोड़ा था जिनमें निम्नलिखित प्रमुख थे, जो शायद पहली बार प्रकाशित भी सारिका में हुए और बाद में साहित्य जगत में छा गए- जीतेन्द्र भाटिया, आलम शाह ख़ान,अभिमन्यु अनंत, प्रणव कुमार बंदोपाध्याय, प्रदीप शुक्ल, मालती जोशी, इब्राहिम शरीफ, मंजूर एहतेशाम, पृथ्वीराज मोंगा प्रमुख हैं। साथ ही श्रीलाल शुक्ल, भीष्म साहनी जैसे वरिष्ठ लेखक भी सारिका में प्रकाशित हुआ करते थे। कुछ प्रमुख कहानियां जो सारिका में प्रकाशित हुई उनके नाम: रमजान में मौत,आलम शाह ख़ान की पराई प्यास का सफर,जीतेन्द्र भाटिया की 'कोई नहीं और रक्तजीवी' शुक्ल जी की 'द्वन्द', प्रणव कुमार की 'बारूद की सृष्टिकथा' आदि। सारिका में मराठवाड़ा में आये अकाल पर जीतेन्द्र भाटिया की दो कड़ियों की लेख माला 'झुलसते अक्स' ने भी काफी प्रभावित किया थे। हिंदी साहित्य में कहानी लेखन को पहले उतना सम्मान शायद नहीं था जितना की सारिका ने दिलवाया और कथा जगत को कई नए सितारे दिए। आलम शाह ख़ान की किराये की कोख ने तो धूम मचा दी थी ।
राशन कार्ड
राशन कार्ड या राशन स्टांप एक कार्ड है जो किसी सरकार की ओर से जारी किया जाता है। यह कार्डधारक को भोजन या अन्य सामान प्राप्त करने की सुविधा प्रदान करता है जो युद्ध के दौरान कम मात्रा में उपल्ब्ध किए जा रहे हों या किसी अन्य आपात स्थितियों में जब राशन करने लागू की जाती चुकी हो। इसे युद्ध के अंत के बाद भी दोनों पक्षों की ओर से लागू कर रहे हैं जब मषार्बियन की मझेशतें धीरे-धीरे सामान्य पर पहुंचे हैं। राशन स्टांप किसी भी समय पर आवश्यक खाद्यान्न बनाए रखने के लिए भी ब रोए कार लाया जाता है। इसका कारण यह प्रयास है कि किसी भी व्यक्ति को दूसरे व्यक्ति से अधिक खाद्यान्न जमा करने का आधिकारिक रूप से मौका न मिले।
द्वितीय विश्व युद्ध के बाद भारत में राशन प्रणाली हमेशा स्थापित रही है। राशन कार्ड प्रकार अपने धारक व्यक्ति को प्राप्त लाभ दिखाती है। यह कार्ड भारत में सार्वजनिक वितरण प्रणाली का महत्वपूर्ण हिस्सा है। अपनी आर्थिक स्थिति के मद्देनजर लोग खाद्यान्न, चीनी और मिट्टी का तेल राशन कार्ड से प्राप्त कर सकते हैं।
वर्तमान रूप में तीन प्रकार के कार्ड वितरित होते हैं:
संयुक्त राज्य में द्वितीय विश्व युद्ध के समय राशन प्रणाली प्रचलित थी।
सरकारी धन गरीबी से प्रभावित लोगों को अतिरिक्त पोषण में सहयोग कार्यक्रम (Supplemental Nutrition Assistance Program) के तहत प्रदान की गई। आम बोलचाल में इसे चाल "खाद्य स्टाम्पस" कहा जाता है। इन "खाद्य स्टामपस" और राशन स्टांपों का तुलनात्मक आकनन सीमित है, क्योंकि संयुक्त राज्य में सामान्य बाजारों में इन स्टांपों के बिना भी खाद्य सामग्री खरीदी जा सकती है।
द्वितीय विश्व युद्ध के दौरान संयुक्त राजशाही में राशन करने की प्रणाली का प्रयोग किया गया। यह युद्ध के अंत के बाद भी जारी रहा। इसकी प्रशंसा इस बात के लिए की गई है कि इसकी वजह से सार्वजनिक स्वास्थ्य में सुधार देखा गया। ईंधन का राशन 1950 तक समाप्त नहीं हुआ।
राशन कार्ड पोलिश जनवादी गणराज्य में दो अवसरों में प्रयुक्त हुआ: अप्रैल 1952 - जनवरी 1953 और अगस्त 1976 - जुलाई 1989 तक।
एलिसा मोंक्स
एलिसा मोंक्स (जन्म 1977) एक अमेरिकी चित्रकार वर्तमान में ब्रुकलिन में रहती है. वह बड़े तेल चित्रों में विशेष है और संयुक्त राज्य अमेरिका और यूरोप दोनों में अपनी कृतियों के लिए जिनमें पानी, भाप और विनाइल द्वारा धूमिल किये पीस भी शामिल  हैं। उनकी सबसे उल्लेखनीय श्रंखलाएं, बाथरूम, टब और बारिश में आकृतियों  के आसपास केंद्रित होती है।
न्यू जर्सी की मूल निवासी, मोंक्स का जन्म 1977 में आठ बच्चों (छह बड़े भाइयों और एक बहन) में सबसे छोटी के रूप में हुआ था। उनकी मां, आप एक पॉटर और कलाकार होने के नाते, उसने मोंक्स के कलाओं के लिए प्यार को विकसित करने में मदद करने के तरीकों का पता लगाया। आठ साल की उम्र में, मोंक्स सामान्य कला और चित्रकला कक्षाएं ले रही थी। वह विलियम्सबर्ग, ब्रुकलिन में आधारित है।
हिन्दू धर्मसुधार आन्दोलन
अनेकों समूहों ने हिन्दू धर्म और समाज में सुधार लाने के लिए आन्दोलन किया और कर रहे हैं। ऐसे आन्दोलनों को हिन्दू सुधार आन्दोलन या हिन्दू पुनरुत्थान आन्दोलन कहते हैं। आधुनिक काल में सबसे पहले हिन्दू सुधार आन्दोलन बंगाली पुनर्जागरण के समय आरम्भ हुआ था।
टोरेंट फ़ाइल
टॉरेंट फ़ाइलों की एक्स्टेंशन आम तौर पर ".torrent" होती है।
बिट टॉरेंट
बिट टॉरेंट (बिट टोरेण्ट) इंटरनेट पर फ़ाइल और डाटा बाँटने की एक प्रणाली है।
भारतीय पारपत्र
भारतीय पारपत्र (Indian passport), भारत के राष्ट्रपति के आदेश से भारतीय नागरिकों को जारी किया गया पारपत्र है। यह पारपत्र १९६७ के पारपत्र अधिनियम के अनुसार भारतीय नागरिकता का प्रमाण है। इसका धारक विदेशों की यात्रा करने के लिये इसका उपयोग कर सकता है।
भारतीय राष्ट्रपति चुनाव, २०१७
भारत में १७ जुलाई २०१७ को राष्ट्रपति का चुनाव सम्पन्न हुआ तथा २० जुलाई २०१७ को मतों की गणना करके परिणाम घोषित किए गए। रामनाथ कोविंद भारत के १४वें राष्ट्रपति बने। राष्ट्रपति प्रणब मुखर्जी का कार्यकाल २४ जुलाई २०१७ को समाप्त होने वाला था और स्वास्थ्य सम्बन्धी चिन्ताओं और बुढ़ापे के कारण उन्होने पुनः प्रत्याशी होने से मना कर दिया था।
कार्टोसैट-2ई
कार्टोसैट-2ई (Cartosat-2E) भारतीय अंतरिक्ष अनुसंधान संगठन (इसरो) द्वारा विकसित एक पृथ्वी अवलोकन उपग्रह है, और कार्टोसैट श्रृंखला का सातवा उपग्रह है। इसे उच्च रिज़ॉल्यूशन, शहरी नियोजन, बुनियादी ढांचे के विकास, उपयोगिताओं की योजना और यातायात प्रबंधन में उपयोग के लिए बड़े पैमाने पर इमेजरी इकट्ठा करने के लिए बनाया गया है।
कार्टोसैट-2ई को एनआईयूएसैट भारतीय उपग्रह और 29 अन्य उपग्रह के साथ 23 जून 2017 को सतीश धवन अंतरिक्ष केंद्र के प्रथम लॉन्च पैड से पीएसएलवी-एक्सएल रॉकेट पर लॉन्च किया गया। कार्टोसैट-2ई का भार 715 किलोग्राम है। यह पांच साल के प्राथमिक मिशन के लिए 505 किलोमीटर (314 मील) ऊपर सूर्य-तुल्यकालिक कक्षा में तैनात किया जाएगा। भारत सरकार ने इस परियोजना के लिए 160 करोड़ रुपये आवंटित किए हैं।
कार्टोसैट-2ई में दो प्राथमिक उपकरण हैं: पैट्रोग्राफ़िक कैमरा (पैन) और उच्च-रिज़ॉल्यूशन मल्टी-स्पेक्ट्रल रेडियोमीटर (एचआरएमएक्स)। पैन 65 सेंटीमीटर (26 इंच) के रिज़ॉल्यूशन पर दिखाई देने वाली और निकट-इन्फ्रारेड स्पेक्ट्रम (0.50-0.85 माइक्रोन) के चयनित भाग में पैट्रोग्राफ़िक (काले और सफेद) तस्वीरें लेने में सक्षम है। एचआरएमएक्स चार मीटर चैनल रेडियोमीटर पूरे दृश्यमान स्पेक्ट्रम और निकट-अवरक्त स्पेक्ट्रम (0.43-0.90 माइक्रोन) का हिस्सा है, जो कि 2 मीटर (6.6 फीट) के रिज़ॉल्यूशन पर संवेदनशील है।
बाली द्वीप में हिन्दू धर्म
बाली का हिन्दू धर्म से आशय हिन्दू धर्म के उस रूप से है जिसे बाली के बहुसंख्यक लोग मानते और धारण करते है। हिन्दू धर्म का यह रूप विशेषतः बाली द्वीपों के निवासियों से सम्बंधित है। इस धर्म का अपना स्थानीय जीववाद ( animism), पूर्वज पूजा या पितृ पक्ष तथा बोधिसत्व के प्रति श्रद्धा भाव प्रचलित है। यद्यपि इण्डोनेशिया एक मुस्लिम तथा इसाई बहुल देश है किन्तु बाली के ८३ प्रतिशत लोग हिन्दू हैं।
बाली साहित्य
बाली साहित्य से आशय इण्डोनेशिया के बाली द्वीप पर बोली जाने वाली बाली भाषा के मौखिक तथा लिखित साहित्य से है। यह साहित्य दो भागों में विभाजित किया जाता है, पूर्व बाली साहित्य (या, परम्परागत) तथा अन्यर (या आधुनिक)।
कलाम सैट
कलाम सेट एक विश्व का सबसे हल्का और लघु कृत्रिम उपग्रह है, जिसका नामांकरण भारतीय पूर्व राष्ट्रपति व वैज्ञानिक एपीजे अब्दुल कलाम के नाम पर किया गया है. यह विश्व का पहला ३ डी प्रिंटर से तैयार उपग्रह भी है। इस उपग्रह का वजन 64 ग्राम है। अमेरिकी अंतरिक्ष संस्था द्वारा वालोप्स अंतरिक्ष केंद्र से एसआर-4 रॉकेट के माध्यम से कलाम सैट का प्रक्षेपण किया गया।
इस उपग्रह को मूलतः तमिलनाडु के करूर जिले में पल्लापट्टी के मोहम्मद रफीक शाहरुख एवं उनकी टीम ने बनाया है। नासा और आई डूडल लर्निंग ने अंतरिक्ष से संबंधित एक  'क्यूब इन स्पेस' नामक प्रतियोगिता करवाई थी,  जिसमें 57 देशों से 86 हजार डिजाइनें प्राप्त हुई। इन डिजाइनों में से शाहरुख के उपग्रह का चयन हुआ था।
इस उपग्रह में स्वदेशी आठ सेंसर लगाए गए है, जो पृथ्वी के वेग, आवर्तन, चुम्बकीय क्षेत्र का मापन करेंगे।
कलाम सैट: नासा आज छोड़ेगा दुनिया का सबसे छोटा उपग्रह, भारतीय छात्र ने बनाई है ये सैटेलाइट
हार्डी संधु
हार्डी संधू (जन्म:६ सितम्बर १९८६) एक भारतीय सिक्ख गायक और पंजाबी अभिनेता है।इनका जन्म पटियाला, पंजाब में हुआ था। उनको अपने हिट गीत "सोच" से प्रसिद्धि मिली।उन्होंने अपनी पहली फ़िल्म "यारां दा कैचअप" के लिए भी काफ़ी प्रशंसा प्राप्त की।
इनका पूरा नाम हर्दविन्दर सिंह संधू है। उन्होंने एक क्रिकेटर के रूप में अपना कैरियर शुरू किया। वह एक दाएं हाथ के तेज गेंदबाज के रूप में दशकों से पंजाब के लिए खेले। उन्होंने प्रथम श्रेणी क्रिकेट में सिर्फ तीन मैच खेले और १२ विकेट लिये। हालांकि,कहा जा रहा है सभी माध्यम से प्रशिक्षण पूर्ण होने के बावजूद उन्होंने बिना वार्मिंग के प्रवेश किया और घायल हो गये।  यह उनका पहला सपना उसे लागत-क्रिकेट २००७ में क्रिकेट को देने के लिए चोट को ठीक करने में अक्षम थे।इस कारण संधू ध्यान खेल से गायन करने के लिए स्थानांतरित हो गया,वो गायन रे बारे में शिक्षा अर्जित कर सकते थे उन्होने अधिग्रहण की। क्रिकेट में उनका काम नही हुआ लेकिन उनके एल्बम ने निश्चित रूप से एक तूफान की तरह संगीत बॉक्स ऑफिस पर काम किया है।
विमलेश कांति वर्मा
डॉ॰ विमलेश कांति वर्मा हिन्दी साहित्यकार तथा प्राध्यापक हैं। इन्होंने पिछले चार दशकों से भी अधिक समय से निरंतर अनुप्रयुक्त भाषाविज्ञान, कोश निर्माण, पाठालोचन, अनुवाद और सांस्कृतिक अध्ययन के क्षेत्र में अपनी देश-विदेश में सशक्त उपस्थिति दर्ज़ कराई है। डॉ. विमलेश कांति वर्मा ने हिंदी भाषा, साहित्य और भारतविद्या के क्षेत्र में 20 पुस्तकें लिखीं हैं और 60 शोध-पत्र प्रकाशित किए हैं। बुल्गारिया की सरकार ने डॉ. वर्मा को अनुवादों के माध्यम से भारत और बुल्गारिया के मध्य सांस्कृतिक संबंध मजबूत करने के लिए दो बार राष्ट्रीय सम्मान दिए हैं।
डॉ. वर्मा दिल्ली विश्वविद्यालय में चार दशकों से हिंदी भाषा, साहित्य और अनुप्रयुक्त भाषा विज्ञान पढ़ा रहे हैं। इन्हें टोरेन्टो विश्वविद्यालय, कनाडा (1973), सोफिया विश्वविद्यालय, बुल्गारिया (1974-78) तथा साउथ पैसिफिक विश्वविद्यालय, सुवा, फिजी द्वीपसमूह (1986) में हिंदी शिक्षण योजना शुरू करने का श्रेय जाता है। एक विदेशी भाषा के रूप में हिंदी के शिक्षण के लिए इन्होंने जो हिंदी शिक्षण उपकरण विकसित किए, वे देश विदेश में बहुत लोकप्रिय हुए। इनका बुल्गारियाई-हिंदी शब्दकोश जो गवर्नमेंट पब्लिशिंग हाउस से प्रकाशित है, शब्दकोश रचना के क्षेत्र में मानक है। इन्होंने अनेक बुल्गारियाई शास्त्रीय ग्रंथों का हिंदी में अनुवाद किया। हाल ही में प्रकाशित इनकी दो रचनाएं ‘लर्न्स इलस्ट्रेटेड हिंदी इंगलिश डिक्शनरी’ तथा ‘स्टडीज ऑन हिंदी: ए कॉम्प्रिहेन्सिव बिबलियोग्राफी’ अंतरराष्ट्रीय और घरेलू बाजार में खूब बिक रही हैं।
भारतीय सामाजिक विज्ञान अनुसंधान परिषद
भारतीय सामाजिक अनुसंधान परिषद (Indian Council of Social Science Research/आईसीएसएसआर) भारत कि एक परिषद है जो सामाजिक विज्ञान के क्षेत्र में अनुसंधान को बढ़ावा देती है।
इसकी स्‍थापना सामाजिक विज्ञान अनुसंधान को विकसित करने, विभिन्‍न शाखाओं को सुदृढ़ करने, सामाजिक विज्ञान अनुसंधान की गुणवत्‍ता एवं मात्रा में सुधार लाने तथा राष्‍ट्रीय नीति निर्माण में इसका उपयोग करने के लिए वर्ष 1969 में की गयी थी। इन लक्ष्‍यों को साकार करने के लिए आईसीएसएसआर ने सांस्‍थानिक बुनियादी ढांचे के विकास, अनुसंधान प्रतिभाओं का पता लगाने, अनुसंधान कार्यक्रमों को तैयार करने, व्‍यावसायिक संगठनों को सहायता प्रदान करने तथा विदेशों में सामाजिक वैज्ञानिकों के साथ संपर्क स्‍थापित करने पर विचार किया था। आईसीएसएसआर देश भर के विभिन्‍न सामाजिक विज्ञान अनुसंधान संस्‍थानों तथा इसके क्षेत्रीय केन्‍द्रों को रखरखाव एवं विकास अनुदान मुहैया कराता है। स्‍थानीय प्रतिभाओं संबंधी शोध एवं विकास को समर्थन देने और विकेन्‍द्रीकृत तरीके से इसके कार्यक्रमों तथा कार्यकलापों को समर्थन देने के लिए क्षेत्रीय केन्‍द्रों की स्‍थापना आईसीएसएसआर की विस्‍तारित शाखाओं के रूप में की गई है। वर्ष 1976 से ही आईसीएसएसआर सामाजिक विज्ञान के विभिन्‍न विषयों में शोध संबंधी सर्वेक्षण करता रहा है। पूर्वोत्‍तर क्षेत्र में सामाजिक विज्ञान संबंधी शोध को बढ़ावा देने के लिए विशेष बल देने के मद्देनजर आईसीएसएसआर में कई पहलें की गई हैं ताकि शोध प्रस्‍तावों और अन्‍य कार्यकलापों को समर्थन दिया जा सके।
ईद मुबारक
ईद मुबारक या ईद की बधाई (अरबी: عيد مبارك) ईद अल-अज़हा और ईद उल-फ़ित्र के त्यौहारों पर बधाई देने के लिए इस्तेमाल होने वाला शब्द है। यह पारंपरिक और सांस्कृतिक पद है। ईद का अर्थ है "उत्सव" और इस अवसर को संदर्भित करता है, और मुबारक का अर्थ "धन्य" है; उदाहरण के लिए, ईद की नमाज़ या प्रार्थना करने के बाद एक दुसरे को अभिनन्दन करने का तरीका। ईद अल-फ़ितर के दिन के अंत तक यह अभिवाद जारी रहता है और ईद अल-अज़हा के लिए और तीन दिन जारी रहता है। कुछ राज्य यह बधाई का आदान-प्रदान एक सांस्कृतिक परंपरा है और किसी भी धार्मिक दायित्व का हिस्सा नहीं है। हालांकि, इसका उपयोग केवल दो मुस्लिम छुट्टियों के उत्सव के दौरान किया जाता है। मुस्लिम दुनिया भर में ईद उल-अधा और ईद उल-फितर के लिए कई अन्य नमस्कार हैं। पैगंबर मुहम्मद के साथियों ने ईद उल-फितरः ताकिब्लाल्हु मिन्ह वाई मिंकम (जिसका अर्थ है "[मई] भगवान ने हमें और तुम [हमारे उपवास और कर्म] से स्वीकार करते हुए एक-दूसरे से कहा था")। मुस्लिम दुनिया भर में, ईद शुभकामनाएं में विविधताएं मौजूद हैं।
अरबी के स्पीकर भी "कुल्लु आम्मा व अंतुम बख़ैर" जोड़ सकते हैं, जिसका अर्थ है आप हर साल ठीक हो". (जैसे सर्व जनो सुखिनो भवन्तु)
बोस्नियाई मुसलमान भी सामान्यतः "बजरराम शिरफ मुबारक ओलसुन" कहते हैं, प्रतिक्रिया "अल्लाह रजी ओलसुन" है। बोस्नियाई मुसलमानों द्वारा एक और आम ईद अभिवादन "बजरम बेर्दुला" है
फिलीपींस में, यह कानूनी अवकाश के रूप में मान्यता प्राप्त है, हालांकि ईद मुबारक के अभिवादन ने हाल ही में कर्षण प्राप्त किया है।
तुर्की में, जहां 'ईद मुबारक' आम नहीं है, इसके बजाय इसका अधिक तुर्किक समकक्ष, "बेयरेमिन्नीज़ कुत्लू ओलसुन" या "आयी बायरामलर" के साथ, "बायरामीनीज मुबारक ओलसुन" का पर्याय प्रयोग किया जाता है, जिसका अर्थ है "आपकी छुट्टियां धन्य हो सकती हैं "।
भारत, पाकिस्तान और बांग्लादेश में, ईद मुबारक की इच्छा बहुत आम है और कई बार सलात अल ईद के बाद तीन बार गले लगाते हैं।
पश्तो स्पीकर (मुख्य रूप से ख़्बेर पख्तुन्छ्वा प्रांत और पूर्वी अफगानिस्तान के पश्तून लोग) ईद को "आपका त्योहार धन्य हो सकता है" (اختر دی مبارک سه; अख्तर डी नेकमराग शा) का इस्तेमाल करते हैं। बलूचि स्पीकर (मुख्य रूप से बलूचिस्तान प्रांत से बलूचिस्तान के लोगों और ईरान के सिस्तान और बलूचिस्तान प्रांत) ईद का शुभकामनाएं भी "ईद अपनी ईद आशीषित हो" (عید تر مبارک با; ईद तर मुबारक बा) का इस्तेमाल करते हैं। ब्राहुइ स्पीकर भी ईद के अभिवादन "एक आशीर्वाद ईद" का प्रयोग कर सकते हैं (عید نے مبارک مارے; एआईडी ने मुबारक मारे)।
अन्य देशों में मुसलमान, जैसे कि इंडोनेशिया और मलय भाषा-बोलने वाले आबादी (मलेशिया, ब्रुनेई और सिंगापुर) "सेलमेट हरि राय" या "सेलमत आइडल फित्री" (इन्डोनेशियाई) या "सलम ऐदीलिप्री" (मलय) का प्रयोग करते हैं। यह अभिव्यक्ति आम तौर पर लोकप्रिय अभिव्यक्ति "मिनल ऐडिन वाल फ़ैज़िन" के साथ होती है, जिसका अर्थ है एक अरबी वाक्य "हम एक बार फिर पवित्र हो सकते हैं और हमारे उपवास में सफल हो सकते हैं" अभिव्यक्ति अरबियों द्वारा मान्यता प्राप्त नहीं है, हालांकि यह अरबी भाषा में है मुसलमान अल-अंडालूस में शासन के दौरान शाफुद्दीन अल-हुली द्वारा लिखी गई एक कविता से यह उद्धरण है
महान अल-नूरी मस्जिद
महान अल-नूरी मस्जिद (अरबी: جامع النوري जामी अल-नूरी ) मोसुल, इराक में एक मस्जिद थी। इसकी प्रसिद्धि इसकी झुकी हुई मीनार से थी, जिसने शहर को इसका उपनाम "कुबड़ा" (الحدباء अल-हब्दा) दिया था। माना जाता है कि इस मस्जिद को पहले पहल 12वीं शताब्दी के अंत में बनाया गया था, हालांकि इसके बाद इसका कई बार पुनर्निर्माण किया गया। अपने 850 वर्षों के इतिहास में इस मस्जिद ने शत्रु सेनाओं के बहुत सारे आक्रमण झेले लेकिन अंतत: 21 जून 2017 को इराक और लेवांत के इस्लामिक राष्ट्र (आईएसआईएल) ने के दौरान इसे नष्ट कर दिया।
इराकी सैनिकों ने आईएसआईएस को इस मस्जिद के विनाश के लिए जिम्मेदार ठहराया है, क्योंकि उसने इसे अपने हाथ से जाने देने के बजाय बर्बाद करने का काम किया। इस मस्जिद का आईएसआईएस और उसके नेता अबू बक्र अल-बगदादी के लिए एक प्रतीकात्मक महत्त्व था, क्योंकि 2014 में आतंकवादियों ने इसका इस्तेमाल अपने "खलीफा" को घोषित करने के लिए किया था। जून 2014 में आतंकियों के इराक और सीरिया में आगे बढ़ने और एक विशाल इलाके को अपने कब्ज़े में लेने के बाद से आईएसआईएस का काला ध्वज इस मस्जिद की 45 मीटर मीनार ऊंची से फहरा रहा था, और उन्होंने दावा किया था कि अब उनका ध्वज कभी भी नीचे नहीं उतरेगा। आधिकारिक दस्तावेजों और स्थानीय मुस्लिम चश्मदीदों के विपरीत, आईएसआईएस ने इसे नष्ट करने का आरोप लगाया संयुक्त राज्य अमेरिका पर लगाया है, हालांकि आईएसआईएस का यह दावा साबित नहीं हुआ।
इराकी प्रधान मंत्री हैदर अल-अबादी ने कहा कि आईएसआईएस द्वारा मस्जिद का विनाश किया जाना उनकी "हार की घोषणा" है, और "अल-हब्दा मीनार और अल-नूरी मस्जिद को विस्फोट से उड़ाना आईएसआईएस द्वारा हार की आधिकारिक स्वीकारोक्ति है।"
परमाणु: द स्टोरी ऑफ पोखरण
परमाणु: द स्टोरी ऑफ पोखरण एक हिंदी फ़िल्म है जिसका निर्देशन अभिषेक शर्मा ने किया है। इसमें मुख्य भूमिका में जॉन अब्राहम हैं। यह २५ मई २०१८ को सिनेमाघरों में प्रदर्शित हुई।15 अप्रैल 2017 को तरण आदर्श के ट्विटर हैंडल के माध्यम से परमाणु की आधिकारिक तौर पर घोषणा की गई थी। जॉन अब्राहम से फिल्म निर्माता प्रेरणा अरोड़ा और अर्जुन एन कपूर ने लिपि के साथ संपर्क किया था, जिसे आगे विकसित किया गया था। परमाणु को दिल्ली और मुंबई में शूटिंग गई थी, पोखरण में प्रमुख हिस्सों और पोखरण किले, आडा बाजार, गांधी चौक मुख्य बाजार और गौतम रेलवे स्टेशन के इलाकों में शूटिंग दी गई थी। फिल्म की मुख्य फोटोग्राफी 31 मई 2017 को शुरू हुई थी और शूटिंग थी अगस्त में पूरा फिल्म के बारे में, अब्राहम ने कहा: "परमाणु सेना और वैज्ञानिकों के लिए एक उदार है, जो सामान्य लोगों ने वास्तव में प्रतिकूल परिस्थितियों में असाधारण कामयाब हासिल किया ताकि यह सुनिश्चित किया जा सके कि भारत विश्व परमाणु मानचित्र पर अपना उचित स्थान पाता है।
फिल्म का संगीत सचिन-जिगर और जीत गन्नगुली द्वारा रचित है, जबकि गीत वायु, रश्मी विराग, सचिन संघवी और कुमार विश्वास द्वारा लिखे गए हैं। फिल्म में दिखाए गए गीतों को अरिजीत सिंह, दिव्य कुमार, यासर देसाई, केर्थी सगाथिया और ज्योतिका तंगरी द्वारा गाया जाता है। सगाथिया और तंगरी द्वारा गाए जाने वाले शुभ दीन नामक फिल्म का पहला गीत 14 मई 2018 को जारी किया गया था। यह एलबम 15 मई 2018 को ज़ी म्यूजिक कंपनी द्वारा जारी किया गया था।
मलंकारा रूढ़िवादी सीरियाई गिरजा
मलंकारा रूढ़िवादी सीरियाई गिर्जा या भारतीय ऑर्थोडॉक्स चर्च, प्राच्य रूढ़िवादी गिरजा यानि ओरिएंटल ऑर्थोडॉक्स चर्च परिवार की एक प्रमुख शाखा है जिसकी नींव संत थोमा ने 52 ईसवी में रखी। उस समय भारत और मध्य-पूर्व के बीच व्यापारी ताल्लुक़ात थे। इन व्यापारी ताल्लुक़ात ने संत थोमा को केरल, भारत के दक्षिणी भाग तक पहुँचने में मदद किया था। उन्होंने स्थानीय लोगों के लिए सुसमाचार का प्रचार किया, बहुत से लोग के धर्म परिवर्तित हो गए, कई लोग पादरी के रूप में नियुक्त किए गए और 7 गिर्जा घरों की स्थापना की गई।
करमा नाच
करम नृत्य, एक परम्परिक नृत्य है। एसे करम परब के अवसर पर नाचा जता है। यह भादो, आश्विन, कार्तिक तक चलता है। यह इसके कई भेद हो जाते हैं। करम तैयारी के नृत्य जावा जगाने के करम स्वागत के काटने, लाने, गाड़ने तथा विजर्सन के अलग-अलग नृत्य गीत है। कोठा करम नृत्य में भी अधरतिया, भिनसरिया नृत्य होते हैं तो चाली करम के भी।
तोलोङ सिकि
तोलोङ सिकि एक लिपि है। वर्तमान में यह झारखण्ड राज्य के कुँड़ुख़ (उराँव) नामक आदिवासी समाज द्वारा अपने पठन-पाठन में शामिल किया गया है तथा इसे झारखण्ड अधिविद्य परिषद, राँची के विज्ञप्ति संख्या 17/2009 दिनांक 19.02.2009 के द्वारा 10वीं की परीक्षा में कुँड़ुख़ (उराँव) भाषा पत्र का उत्तर अपनी लिपि तोलोङ सिकि के माध्यम से लिखने की अनुमति प्रदान की गई है।
यह डॉ नारायण उराँव "सैन्दा" एवं उनके सहयोगियों का लगभग 20 वर्षों के अनवरत प्रयास का प्रतिफल है। इसे आदिवासी भाषा एवं संस्कृति के विकास एवं संरक्षण हेतु विकसित किया गया है। इसके प्रारूपण में आदिवासी परम्परा, संस्कृति, वेषभूषा, नेगचार, चित्रकारी, गणितीय चिह्न आदि को आधार बनाया गया है तथा आधुनिक विज्ञान एवं तकनीक की मान्यताओं के आधार पर सजाया-सवाँरा गया है जिससे यह आधुनिकतम कम्प्यूटर तकनीक में खरा उतर सके।
त्रिलोक कपूर
त्रिलोक कपूर भारतीय सिनेमा के एक अभिनेता एवं कपूर परिवार के सदस्य थे। त्रिलोक, वाशेश्वरनाथ कपूर के दूसरे पुत्र थे। वे अपने भईया पृथ्वीराज कपूर के तरह भारतीय सिनेमा में दाखिल हुए। उन्होंने अधिकतर पौराणिक फ़िल्मों में काम किया।
मार्गरेट ली
मार्गरेट मैरी लेई (Margaret Leigh ; १७ दिसंबर 1894 - ७ अप्रैल १९७३) एक अंग्रेजी लेखक था। मार्गरेट लेई ने काफी समय स्कॉटलैंड मे बिताया और वह के कफेटिंग समुदायों में जीवन के बारे में लिखा था। उनका जन्म लंडन, इंगलैंड में हुआ था। वे उपन्यासकार डोरोथी एल। सैयर्स की चचेरी बहन और एक ऑक्सफोर्ड डॉन की बेटी है। समरविले कॉलेज, ऑक्सफोर्ड में शिक्षा प्रत किया।[1]
लेई ने अपने शुरुआती सालों में अपने पिता के स्वास्थ्य के लिए देश-विदेश मे सफ़र करती रही। कई बार, उन्होंने एक अध्यापिका, शिक्षक और विश्वविद्यालय के प्राध्यापक के रूप में काम किया। अंततः वह स्वयं और उसकी माँ निर्वाह खेती से समर्थन करती थी, पहले कॉर्नवाल में और बाद में स्कॉटलैंड में।
लेई ने १९२३ में कविता की एक छोटी पुस्तक, 'सोंस फ्रोम तानी'स गरदेन' प्रकाशित की, उस के बाद उनहोने 1924 में अपना पहला उपन्यास, 'द पासिंग ऑफ द पेंगुर्न' लीखा। 'हार्वेस्ट ऑफ द मूर' उपन्यास में कॉर्नवॉल में अपना खेती का अनुभव बताती है। एक बार लेई ने कॉर्नवॉल से स्कॉटलैंड तक एक घोड़े प् जो उसकी तीसरी किताब का विषय बन गया, 'ए किंगडम फॉर अ हॉर्स'।[2] वह बाद में वहां बस गए, आइल ऑफ बर्रा, फर्नैग इन रॉस-शियर, स्मिरिसरी इन मोओडार्ट और इनवर्नेस इलाकों मे रही। उनकी तीन पुस्तकें द्वितीय विश्व युद्ध के दौरान और उसके बाद, उत्तर-पश्चिम स्कॉटलैंड के समुदायों को क्रॉफ्टिंग में उसके अनुभव से संबंधित हैं। १९४९ मे मार्गरेट लेह पहले से ही एक सफल लेखक थे, जब उनकी स्वतंत्रता और स्वतंत्रता की इच्छा के चलते उन्हें पश्चिम हाइलैंड्स में क्रॉफ्टर बनने का निर्णय मिला। इन संस्मरणों ने एक निर्जन क्रॉफ्ट को घर में परिवर्तित करने के प्रयासों का वर्णन किया है, और जंगल से वापस भूमि को छीनने के लिए उसके संघर्ष। हालांकि ब्लिट्ज के दूर तक, युद्ध के प्रभाव पूरे हाइलैंड्स में महसूस किए जाते हैं, और भोजन और महत्वपूर्ण सामग्रियों के राशन, नौकरशाहों के साथ युद्ध, जिन्हें एक क्रॉटर की जरूरतों की कोई समझ नहीं थी, और यहां तक ​​कि तट पर नाजी खान की उपस्थिति , सभी मार्गरेट लेह के प्रयासों को निराश करते हैं लेकिन कठिनाइयों के बावजूद, भूमि और हाइलैंड्स के लोगों ने उसे संतुष्टि और खुशी दी जो उसने पहले कभी नहीं जानी थी।
लेई, मार्गरेट (१९१८) ऑक्सफोर्ड कविता १९१८ में २ कविताओं का योगदान। बी एच। ब्लैकवेल, ऑक्सफ़ोर्ड
लेई, मार्गरेट (१९२३) 'सोंस फ्रोम तानीस् गरदेन'। निजी तौर पर मुद्रित।
लेई, मार्गरेट (१९२४) 'द पासिंग ऑफ द पेंगुर्वन्स' हेइनमन लिमिटेड, लंदन।
लेह, मार्गरेट १९३६) 'हाइलैंड होम्सपुन' फीनिक्स हाउस, लंदन।
लेई, मार्गरेट (१९३७) 'हार्वेस्ट ऑफ द मूर' जी बेल एंड संस।
लेई, मार्गरेट (१९३८) 'लव द दिसट्रोयर' जी बेल एंड संस।
लेह, मार्गरेट (१९३९) 'मैं केंगडोम फोर ए होर्से' मैकमिलन एंड कंपनी, लंदन।
लेह, मार्गरेट (१९३९) 'द फर्देर शोर' अप्रकाशित।
लेई, मार्गरेट (१९४१) 'द्रिटवुद एंड टेंगल' मैकमिलन एंड कंपनी, लंदन।
लेह, मार्गरेट (१९४९) 'ए स्पेद अमोंग द रशस' फीनिक्स हाउस, लंदन।
लेई, मार्गरेट (१९५२) 'द फ्रुट इन द सीद : छेपटर्स ऑफ ओटोबयोग्रेफी' फीनिक्स हाउस, लंदन।
अंतिम दिन
१९४८ में, मार्गरेट लेई ने कैथोलिक धर्म में परिवर्तित किया और १९५० में एक कॉन्वेंट में प्रवेश किया। १९७३ में स्कॉटलैंड के इनवरनेस में उनकी मृत्यु हो गई।
लैंगिक व्यसन
लैंगिक व्यसन या यौन आसक्ति (Sexual addiction या sex addiction) किसी व्यक्ति की उस अवस्था को कहते हैं जब यौन क्रिया (विशेषकर, यौन संभोग) के बुरे प्रभावों के बारे में जानते हुए भी वह यौनक्रियाओं को करने के लिए व्यग्र रहता है।
पोटैशियम सायनाइड
पोटैशियम सायनाइड एक यौगिक है, जो रंगहीन नमक के जैसे दिखाई देता है। काफी हद तक यह शक्कर के जैसे दिखता है। यह पानी में आसानी से घुल जाता है। ज्यादातर इसका उपयोग सोने के खनन और कार्बनिक संश्लेषण में होता है। इसी तरह का उपयोग गहनों को साफ करने में भी किया जाता है।
यह अत्यधिक विषैला होता है, यह ठोस रूप में हाइड्रोलिसिस के कारण बहुत ही कम मात्रा में हाइड्रोजन सायनाइड का उत्सर्जन करता है, जिससे कुछ कुछ कड़वे बादाम की खुशबू आती है। हालांकि इस खुशबू को केवल कुछ ही लोग सूंघ सकते हैं, जिनमें आनुवंशिक विशेषता होती है।
इसका निर्माण करने के लिए हाइड्रोजन सायनाइड को पोटैशियम हाइड्रोक्साइड के जलीय घोल से साथ मिलाया जाता है। इसके बाद वाष्पीकरण द्वारा वैक्यूम की सहायता से इसे प्राप्त किया जाता है।  या इस तरह से भी इसे प्राप्त कर सकते हैं।
एमी जूडिथ लेवी
एमी जूडिथ लेवी (१० नवंबर १८६१ - १० सितंबर १८९८) एक ब्रिटीश निबंधकार, कवि और उपन्यासकार थे। लेवी का जन्म, लंदन के एक यहुदी परिवार में हुआ था। एक व्यस्क के रूप में, लेवी ने खुद को यहूदी के रूप में प
राजा नवलराय
नवल राय, अवध के नवाब सफदरजंग के प्रधानमन्त्री व सेनानायक थे।
नवल राय, इटावा के ग्राम पारसना के क़ानूनगो परिवार के कायस्थ थे। सफदर जंग ने उसे शायद एक क्लर्क नियुक्त किया था, लेकिन वह असामान्य 'व्यापार क्षमता, सैन्य प्रतिभा, ईमानदारी और जीतने वाला व्यवहार था, और वह धीरे-धीरे एक पद से उच्चतर पद तक चलते हुए वह अवध सेना के प्रबंधक (प्रबंधक-कम-कमांडर) नियुक्त किया गया। उन्होंने अपने मालिक को बहुमूल्य सेवाएं प्रदान की जिन्हें सफ़दार जंग ने अवध की अपनी सुबा के उप-राज्यपाल के पद दिया था।
जनवरी 1750 में फर्रुखाबाद पहुंचे। नवल राय ने सफदर जग में शामिल होकर बंगाश क्षेत्र को जब्त कर दिया, जिसने इसे राजा के पद और बाद में उन्हें महाराजा बहादुर के रूप में नामांकित किया। जल्द ही, नवल राय के अधीनस्थों के उत्पीड़न ने सभी सीमाओं से आगे बढ़ दिया और इस क्षेत्र के अफगानों ने प्रतिरोध के उपायों के लिए एकजुट होना शुरू किया। जूलीव 1750 में। उन्होंने कइम खान के भाई अहमद खान बंग्श को अपने नए नेता के रूप में चुना। ओपन समर्थन में उन्हें गोल करने वाले अफगानों ने खुली बगावत को तोड़ दिया और अगस्त 1750 में फरुखाबाद से लगभग 25 किमी दक्षिण-पूर्व कुदागंज की लड़ाई में नवल राय को मार डाला। नवल-राय की हार और मृत्यु का बदला लेने के लिए, सफदर जंग ने अपनी सहायता के लिए मल्लार राव होलकर और जयप्पा सिंधिया के तहत मराठों को बुलाया और भरतपुर के जाट शासक सूरज मलिक 28 अप्रैल, 1751 को, उनकी संयुक्त सेना ने फतेहगढ़, अहमद खान बंगश और उनके सहयोगी रोहतख के सहयोगी साद उल्लाह खान को हराया, जो भारी नुकसान से भाग गए थे। इस अभियान में अपनी सेवाओं के लिए इनाम के रूप में मराठों को इटावा जिले का बड़ा हिस्सा मिला जिसे एक मराठा कमांडर के अधीन रखा गया था।
कैरोलीन लीकी
कैरोलीन वूलमर लीकी (८ मार्च १८२७ - १२ जुलाई १८८१) अंग्रेजी भाषा की लेखिका थीं। उनकी कविताएँ और उपन्यास ( द ब्रोड ऐरो ) उनके जीवन अनुभवों पर आधारित हैं। उन्होंने १८४८ से १८५३ तक अपनी ज़िन्दगी तस्मानिया में बितायी। उनके द्वारा लिखे गए साहित्य सभी इन्ही पांच सालों के अनुभवों पर आधारित है।
लीकी का जन्म एक्सेटर में हुआ था। यह इंग्लैंड के डिवॉन देश में स्तिथ है। यह ग्यारह बच्चों में छठी थी। उनके पिता, जेम्स लीकी, एक कलाकार थे, और उनकी माँ का नाम एलिज़ा हुब्बार्ड वूलमर था। लीकी अपनी सारी उम्र बीमार रहती थी। वह एक उत्सुक पाठक थी। जब जब उसका स्वास्थ्य ठीक रहता था, वह धर्मार्थ और धार्मिक कामों में भाग लेती थी।
कैरलाइन १८४७ में वान डेमियन के ब्रिटिश कॉलोनी को अपनी बहन एलिज़ा से मिलने गयी। एलिज़ा वहाँ अपने पति, जेम्स मेडलैंड के साथ ज़िन्दगी बसा चुकी थी। कैरलाइन का स्वास्थ्य वहाँ पहुँचने पर बिगड़ गयी थी। उनका स्वस्थ्य ख़राब होने के वजह से उन्होंने अपना सारा समय वान डेमियन (तस्मानिया ) में अपने बिस्तर में बिताया। उन्होंने १२ महीने पोर्ट आर्थर के कन्विक्ट सेटलमेंट में बिताया। होबार्ट को वापस आते ही वह फिर बीमार पड़ गयी और अपने परिवार के आग्रह के कारण वह इंग्लैंड वापस चली गयी, जहाँ वो मार्च १८५४ में चल बसी।
बिशप फ्रांसिस निक्सन के प्रोत्साहन से उन्होंने अपनी कवितायों को प्रकाशित किया। लीकी ने 'लयरा ऑस्ट्रलिस' और 'अटेम्प्ट्स टू सिंग इन ए स्ट्रेंज लैंड' नामक कविता संकलन प्रकाशित १८५३ लंदन में और १८५४ होब्बेर्ट में प्रकाशित किया। यह कवितायेँ ज़्यादातर बीमारी और मौत, बचपन, युवा एवं मातृत्व के बारे में बात करती हैं। इसके आलावा इन कविताओं में लीकी ने धार्मिक विषयों के बारे में भी बताया है।
मार्च १८५७ में लीकी ने एक उपन्यास लिखना शुरू किया, जो १८५९ में लंदन में और १८६० में होब्बेर्ट में प्रकाशित हुआ। इस उपन्यास का नाम था - 'द ब्रोड एरो' जो "ओलिने कीस" के उपनाम से प्रकाशित हुआ। 'द ब्रोड एरो' को लोग एक बहुत ही महत्वपूर्ण सामजिक पत्र मानते है। इस उपन्यास में एक कैदी कहानी का नायक है। मार्कस क्लार्क़े ने लीकी के उपन्यास को 'रिफरेन्स' के रूप में लेकर अपना उपन्यास ' फॉर द टर्म ऑफ़ हिस नेचुरल लाइफ' लिखा था। 'द ब्रोड एरो' दुनिया के दो कैदी उपन्यासों में से एक है जिसमे एक महिला अपराधी नायिका के पात्र में प्रस्तुत है। कॉलोनी में बहुत काम समय बिताने के बावजूद लीकी के लेखन से पता चलता है कि वह एक तस्मानिया के जीवन कि एक उत्सुक पर्यवेक्षक थी। लीकी के काम से हमे तस्मानिया के औरतों के दैनिक जीवन के बारे में मालूम है।
लीकी ने १८६१ में एक्सेटर में गिरे हुए औरतों के लिए एक शाला की स्थापना की। उनके मृत्यु के पहले उन्होंने काफी सारे धार्मिक पत्र लिखे। लीके १८ महीने बीमारी स ग्रस्त, १८८१ में आखिर चल बसी।
रसिकप्रिया (राग)
रसिकप्रिया कर्नाटक संगीत का एक राग है। यह कर्नाटक संगीत का अंतिम (७२वाँ) मेलापक राग है। मुतुस्वामी दीक्षितार के संगीत घराने में इसे रसमंजरी कहा गया है।
शीर ख़ुर्मा
शीर ख़ुर्मा या शीर खोरमा (फ़ारसी / उर्दू - شیر خرما) फारसी में "सेवियों के साथ दूध", ईद उल-फ़ित्र और ईद अल-अज़हा के दिन अफ़गानिस्तान में मुस्लिमों द्वारा तैयार एक सेवियों का पकवान (व्यंजन) है। भारत, पाकिस्तान, बांग्लादेश और मध्य एशिया के कुछ हिस्सों में यह एक पारंपरिक मुस्लिम त्यौहार का नाश्ता, और समारोह के लिए मिठाई है। यह पकवान सूखे खजूरों से बना है।
ईद की नमाज़ के बाद परिवार में नाश्ते के दौरान सभी अतिथि मेहमानों के लिए यह विशेष पकवान परोसा जाता है। यह दक्षिण एशिया और मध्य एशिया में बहुत लोकप्रिय है।
शीर खुर्मा बनाने में इस्तेमाल कीजाने वाली मुख्य सामग्री सेवियां दूध, चीनी और खजूर हैं। इस के साथ इलायची, पिस्ता, बादाम, लौंग, केसर, किशमिश और गुलाब के पानी को भी जोड़ दिया जाता है।
विकी बुक्स रसोई की किताब में एक नुस्खा / मॉड्यूल है सेवियों को शुद्ध घी में टला जाता है या तैयार सेवियां ली जाती हैं। फिर दूध (सरासर) जोड़ा जाता है और सेंवई को आगे पकाया जाता है। चीनी खजूर (खुरमा) को अन्य ड्राई फ्रूट्स के साथ मिलाया जाता है।
ईद के पकवान
ईद के पकवान : (عید کے پکوان) मुस्लिम त्योहारों में अक्सर पकाए जाने वाले व्यंजनों या पकवानों में जो प्रमुख रूप से व्यंजन पाए जाते हैं, उनका ब्योरा नीचे देखा जा सकता है।
ईद उल-फ़ित्र को मीठी ईद भी कहा जाता है। इस ईद पर मीठे व्यंजन ज्यादा पकाए जाते हैं। ईद अल-अज़हा को कुर्बानी की ईद भी कहा जाता है। इस ईद पर नमकीन पकवान ज़्यादा बनते हैं।
आमेर यामीन
आमेर यामीन एक पाकिस्तानी क्रिकेट खिलाड़ी है जो पाकिस्तान की अंतर्राष्ट्रीय क्रिकेट टीम के लिए खेलते हैं। आमेर यामीन पाकिस्तान टीम के लिए २०१५ से खेलते आ रहे हैं।
बिलाल आसिफ
बिलाल आसिफ एक पाकिस्तानी क्रिकेट खिलाड़ी है जो पाकिस्तान की अंतर्राष्ट्रीय क्रिकेट टीम के लिए खेलते हैं। बिलाल आसिफ पाकिस्तान टीम के लिए २०१५ से खेलते आ रहे हैं। बिलाल आसिफ पाकिस्तान के लिए एक दिवसीय अंतर्राष्ट्रीय क्रिकेट मैच खेलते हैं।